Jenny Hval

Jenny Hval (født 1980) er en norsk vokalist, komponist, tekstforfatter og skribent, tidligere kjent under artistnavnet Rockettothesky. 

Hun ga ut sine to første soloalbum under navnet Rockettothesky, men har benyttet sitt eget navn på utgivelsene fra og med Viscera fra 2011.

 Bakgrunn 
Hval studerte skrivekunst og performance i Australia på University of Melbourne. Samtidig spilte hun i bandene iPanic og Folding For Air og laget sin egen musikk, som hun fortsatte med da hun flyttet tilbake til Norge i 2004. Etter debutalbumet To Sing You Apple Trees i 2006 ble hun nominert til Spellemannprisen 2006 som beste nykommer. Hun ga i 2013 ut albumet Innocence is Kinky og ble nominert til Spellemannprisen 2013 klassen komponist for albumet og til Nordic Music Prize. I 2014 ga hun ut albumet Meshes of Voice sammen med Susanna Wallumrød. For albumet fikk de Spellemannprisen 2014 i åpen klasse. Hun ble for andre gang nominert til Nordic Music Prize for albumet Apocalypse, girl fra 2015. For albumet Blood Bitch fra 2016 vant hun Nordic Music Prize for 2016 og fikk i tillegg tre nominasjoner under Spellemannprisen 2016: klassene indie, årets album og tekstforfatter. Foran Spellemannprisen 2017 ble hun nominert i klassen årets musikkvideo for «The Great Undressing» regissert av Marie Kristiansen. I 2022 ble hun nominert til Nordic Music Prize og til Spellemannprisen 2022 i klassen alternativ pop/rock for Classic Objects og fikk Gammleng-prisen i åpen klasse.

Hun har også utgitt romanen Perlebryggeriet (2009), publisert tekster i tidsskrifter og antologier, studert litteraturvitenskap og arbeider som frilansspaltist og skribent for bl.a. Klassekampen.

 Diskografi 

 Album 
Som Rockettothesky
 2006: To Sing You Apple Trees (Trust Me Records)
 2008: Medea (Trust Me Records)

Som Jenny Hval
 2011: Viscera (Rune Grammofon)
 2013: Innocence Is Kinky (Rune Grammofon)
 2014: Meshes of Voice (SusannaSonata) – sammen med Susanna Wallumrød
 2015: Apocalypse, girl (Su Tissue Records)
 2016: Blood Bitch (Su Tissue Records)
 2019: The Practice of Love (Su Tissue Records)
 2022: Classic Objects (Su Tissue Records)
 2025; Iris Silver Mist (Smalltown Supersound)

Som Nude on Sand (med Håvard Volden)
 2012: Nude on Sand (SOFA)

Andre utgivelser 
 2016; Inn the End His Voice Will Be the Sound of Paper (Hubro) - sammen med Trondheim Jazzorkester og Kim Myhr
 2021: Menneskekollektivet (Smalltown Supersound) – sammen med Lost Girls og Håvard Volden

 EP-er 
 2006: Cigars (demo)
 2018: The Long Sleep

 Bibliografi 
 Romaner 
 2009: Perlebryggeriet, Kolon forlag – nominert til Sørlandets litteraturpris 2010
 2018: Å hate Gud, Forlaget Oktober

 Essays 

 2025: Scenemennesket, Oktober

 Priser og nominasjoner 
 Utmerkelse  Kategori  For  Resultat Spellemannprisen 2006  Årets nykommer  To Sing You Apple Trees   Alarmprisen 2007  Årets popalbum   Årets nykommer     Statoil-stipendet 2009       Sørlandets litteraturpris 2010    Perlebryggeriet   Statoil-stipendet 2011       TONO-prisen 2012  Utfordrer  Viscera   Spellemannprisen 2013  Komponist  Innocence is Kinky   Nordic Music Prize 2013     Spellemannprisen 2014  Åpen klasse  Meshes of Voice (med Susanna Wallumrød)   Nordic Music Prize 2015    Apocalypse, girl   Spellemannprisen 2016  Indie  Blood Bitch   Tekstforfatter   Årets album   Nordic Music Prize 2016     Spellemannprisen 2017  Årets musikkvideo   «The Great Undressing» (regi: Marie Kristiansen)   Musikkforleggerprisen 2020  Årets verk – populærmusikk  «Accident»   Gammleng-prisen 2022  Åpen klasse     Nordic Music Prize 2022    Classic Objects   Spellemannprisen 2022  Alternativ pop/rock   Spellemannprisen 2025
  Alternativ pop  Iris Silver Mist  

 Referanser 

 Eksterne lenker 




  Interview with Jenny Hval in The Quietus

Kategori:Norske sangere
Kategori:Norske låtskrivere
Kategori:Vinnere av Spellemannprisen